ชิน ชินวุฒ ขำแรงผู้จัดการอิจฉาร่วมงานสาวเซ็กซี่ 
เล่า ลิลลี่ แฟนสาวไม่งอนแต่แซวหน้าตาดูมีความสุขโดนเพื่อนฝูงอิจฉาหนักมากเพราะนักร้อง-นักแสดงหนุ่ม ชิน ชินวุฒ อินทรคูสิน มีโอกาสได้ร่วมงานกับสาวๆ สวยๆ แถมเซ็กซี่แบบแน่นๆ ตีแผ่ชีวิต ดอกไม้ราตรี โดยหนุ่มชินพาสาวๆ เร รัตน์ฟ้า นินท์ วรนันต์ ปาล์ม เอมมิกา และ ดาวน์ดา พรรณมน มาเดินสายโปรโมตซีรีส์ 35 ดาราโชว์ เดอะซีรีส์ ทาง Line TV กับ บันเทิงไทยรัฐ ถึงแม้จะทำงานคลุกคลีกับสาวเซ็กซี่แต่ไม่หวั่น ลิลลี่ ภัณฑิลา แฟนสาว เข้าใจเพราะเป็นการทำงานจริงๆ ไม่กล้าคิดนอกกรอบเพราะกลัวบ้านแตกชินเผยว่า ผมรับบทเมี่ยง เป็นผู้จัดการร้าน มันเป็นเด็กเนิร์ด ความสนุกเกิดขึ้น ผู้ชายคนนึงที่ไม่เคยมีแฟน ไม่กล้าคุยกับผู้หญิงแต่ถูกจับมาเป็นผู้จัดการร้านเลานจ์ เป็นผู้ชายที่ยังซิงอยู่คือไม่รู้เรื่องอะไร เรียนรู้ชีวิตจากการอ่านการ์ตูน เจอสาวๆสวยเซ็กซี่ นาทีนี้ใครเจอก็อิจฉาแต่อีนี่ไม่สนใจ ผู้หญิงเอานมมาโดนก็จะมีตื่นเต้น ตกใจคืออะไร ตัวบทตัวเรื่องราวจะเล่าคนที่ทำงานตรงนั้น ภาพที่คนมองอีกแบบนึง แรงหรือเปล่าผู้หญิงแบบนี้ เค้าขายหรือเปล่า แต่เราจะมองตรงนี้น้องมาทำงานตรงนี้หาเงินส่งพ่อแม่ บางคนมีลูกก่อนวัยอันควรต้องหาอาชีพเลี้ยงลูก เพราะฉะนั้นเค้ามีอินไซด์เล่าให้เราฟังตลอด เราสัมผัสได้ว่าสิ่งที่เค้าพูดมันมาจากข้างในจริงๆ เรื่องนี้เล่าในแบบคอมเมดี้ในมุมที่มันแอบแฝงผมว่ามันพอดี คนน่าจะชอบ ผมถ่ายเองยังแฮปปี้ สนุกดีโดนเพื่อนๆแซวหรืออิจฉาเราขนาดไหนที่แวดล้อมไปด้วยสาวเซ็กซี่มี เอาง่ายๆ ผู้จัดการผมมีสองคน คนขายงาน ดูแลคิวให้ผม กับอีกคนที่ไปทัวร์คอนเสิร์ตกับผม ไปดูหน้างาน ไอ้คนที่ดูหน้างานเป็นรุ่นพี่ผม จะถามเลยชินๆ วันไหนถ่ายบอกพี่นะ อยากไปด้วย (หัวเราะ) เพื่อนก็จะมีแซว ทำงานดูน่าอึดอัดเนอะ คือแบบสาวๆเดินผ่าน เราก็จะโอ้ ทำไมจะต้องมาเดินผ่านเราด้วย (หัวเราะ) แต่ไม่มีอะไรเพราะผมกลัวบ้านแตก ลี่จะแซวๆเหมือนกัน เธอๆ ไปทำงานดูเธอมีความสุขจังนะ (หัวเราะ) ผมก็จะบอกทำงานเฉยๆ เค้าก็เข้าใจแหละ มันแค่งาน น้องๆทุกคนน่ารักมาก ถ้าจะต้องจับถึงเนื้อถึงตัว เค้าจะ พี่ชินหนูขอโทษนะ มันเป็นงานจริงๆ เรื่องราวสนุกมาก ได้น้าค่อม ชวนชื่น พี่บอล เชิญยิ้ม พี่โรเบิร์ต สายควัน พี่ท๊อฟฟี่ พี่แอนนามาเติมเต็มความสนุก ทำให้เรื่องราวมันไม่ได้ไปทางเซ็กซี่เกินเลยอัปเดตความรักกับลิลลี่ คบกัน 6 ปีแล้ว ใกล้จะแต่งงานแล้วหรือยังส่วนตัวเราทั้งคู่มองเรื่องการแต่งงานมันเป็นแค่ทางผ่านที่จะพาไปถึงเป้าหมาย คือการอยู่ด้วยกัน สร้างครอบครัว เป็นทางที่เราจะต้องผ่านเพื่อไปตรงนั้น เรามองจุดไกลมากกว่า เรามองจุดอยู่ด้วยกัน สร้างอนาคตด้วยกันมากกว่ามองว่าจะแต่งเมื่อไหร่ ตอนนี้ทั้งคู่ยุ่งมาก ผมละครกำลังเปิดกล้องเรื่องที่ 4 ก็จะไม่ค่อยได้นอนเท่าไหร่ ส่วนลี่ละครก็ 3 เรื่อง ต่างคนต่างเต็มที่และลี่เค้ามีธุรกิจจิวเวลรี และทำยาหม่องขายเออีซี ผมกำลังทำรายการเกมออนไลน์อีก ทำเพลงด้วย โรงเรียนสอนเต้น ค่ายเพลง เหมือนตอนนี้เราสนุกกับการทำงาน สนุกกับความท้าทายในการทำหลายๆอย่าง เลยไม่ได้คุยเมื่อไหร่ กี่ปีพอมีประมาณแต่ไม่ได้ตั้งเป้าปีนี้นะ แต่มีคุยไว้เรื่องอนาคตที่เราจะอยู่ด้วยกัน และเรามองคล้ายๆกัน เราไม่อยากจัดใหญ่มาก เราอยากจัดให้มันอบอุ่น เหมือนผมไปแต่งกวินกับปุ้ย ผมเป็นเพื่อนเจ้าบ่าว เรารู้สึกมันน่ารัก มันเรียล อบอุ่น ลี่เองมองคล้ายๆกันแต่ยังไม่แพลนเมื่อไหร่ ยังไม่ได้กำหนด ไม่น่าใช่ปีสองปีนี้งานแน่นแพ็กคู่แบบนี้มีเวลาไปเที่ยวด้วยกันบ้างมั้ยเวลานี้ไปเที่ยวที่ไหนได้ ยังไม่ค่อยกล้าเที่ยว แต่ถึงงานเยอะแต่เราก็มีเวลาเจอกัน กินข้าวด้วยกัน จังหวะไหนที่ว่างตรงกันเจอกัน กินข้าวกัน พยายามเจอกัน ไม่มีน้อยใจไม่มีเวลาให้เพราะต่างคนต่างรู้ว่าทำงาน เค้าเห็นคิวผมอยู่แล้วยังบอกเลยพักเหอะถามคิวเราอยู่ที่เค้าด้วยมั้ยไม่ แต่เราจะบอกเค้าตลอด พฤหัสฯ-อาทิตย์ เราถ่ายครบ 3 เรื่องนะ เราว่างวันนี้นะ เค้ารู้อยู่แล้วถ่ายอะไรวันไหน.
โดนเพื่อนฝูงอิจฉาหนักมากเพราะนักร้อง-นักแสดงหนุ่ม ชิน ชินวุฒ อินทรคูสิน มีโอกาสได้ร่วมงานกับสาวๆ สวยๆ แถมเซ็กซี่แบบแน่นๆ ตีแผ่ชีวิต ดอกไม้ราตรี
ชิน ชินวุฒ,ลิลลี่ ภัณฑิลา,35 ดาราโชว์ เดอะซีรีส์,ชิน ชินวุฒ แฟน,สาวเซ็กซี่,ความรักดารา,ข่าววันนี้,ดารา